Alexa Wilding
Alexa Wilding (ganet Alice Wilding, war-dro 1845–48 – 1884) a oa patrom da veur a livour rakrafaelour saoz. Labourat a reas gant Dante Gabriel Rossetti, etre 1860 ha 1870, muioc'h eget Elizabeth Siddal, Jane Morris ha Fanny Cornforth a zo brudetoc'h koulskoude. Anezhi n'ouzer ket kalz tra, pa'z eus bet skrivet kalzik diwar-benn ar maouezed all. Gwir eo ne oa ket liammet ouzh an arzour dre ar garantez evel ar re all.

Eus Shrewsbury, e Shropshire, e kornôg Bro-Saoz, tostik da harzoù Kembre, e oa tud Alexa, hogen hi a oa ganet e Surrey war-dro 1845. E dad a rae pianoioù. Ur plac'h a laboure e oa, met ne oa ket ken kalet he buhez e-skoaz al labourerezed all, ha desked he doa lenn ha skrivañ. Kemenerez e oa ha c'hoant ganti mont da aktourez pa reas anaoudegezh gant Rossetti.

Poltredoù Alexa Wilding 

Lady Lilith (1864–68) a oa bet graet gant Fanny Cornforth da gentañ, ha graet en-dro gant Wilding e 1872–73
Venus Verticordia (1864–68) a oa keginerez Rossetti da gentañ, adlivet gant dremm Wilding goude
 Monna Vanna (1866)
 Regina Cordium (1866)
 Sibylla Palmifera (1866-70)
 Dante's Dream at the Time of the Death of Beatrice (1871; an hind ar muiañ a-gleiz)
 The Bower Meadow (1871–72)
 Veronica Veronese (1872)
 La Ghirlandata (1873)
 Damsel of the Sanct Grael (1874)
 La Bella Mano (1875)
 The Blessed Damozel (1975–78)
 The Beloved (1863) da gentañ gant Marie Ford, hag awenet gant Wilding a-hervez pa oa bet great un adliv e 1873.

Rakrafaelouriezh
Patromoù arzourien
Ganedigezhioù ar bloavezhioù 1840
Marvioù 1884